EkBass/fiwiki-20250220-pages-articles huggingface dataset:
Salibandyseura Welhot

Salibandyseura Welhot (aiemmin Kuopion Salibandyseura, lyhenne KSS ja SB Savo) on kuopiolainen salibandyn erikoisseura, joka on perustettu vuonna 1997. Seuran tavoitteena on tarjota lapsille, nuorille ja aikuisille mahdollisuus harrastaa salibandya haluamallaan tasolla. Kaudella 2017–2018 seurassa oli 825 jäsentä. Lisenssimäärällä mitattuna Welhot on Suomen 5. suurin salibandyseura. Miesten edustusjoukkue pelasi kaudella 2021–2022 Divarissa, mutta tippui suoraan alemmalle sarjatasolle ollen runkosarjan huonoimpana 14:s. Naisten edustusjoukkue pelaa Naisten Salibandyliigassa. == Seuran joukkueet: == ==== Aikuisjoukkueet ==== * Miesten edustusjoukkue, Liiga * Miehet Akatemia, 2-div. * Miesten III-joukkue, 5-div. * Naisten edustusjoukkue, 2-div. * Naisten II- joukkue, 3-div. ===== Erityisryhmä ===== Sb Welhojen erityisryhmä on vuonna 2003 perustettu salibandyjoukkue kaikille, jotka tarvitsevat tukea harrastamiseen. Pelaajia joukkueessa on tällä hetkellä yli 40 miestä ja naista, ikähaarukkana 13–60 vuotta. Harjoituksissa joukkue jakaantuu kahteen osaan. A- ja B-ryhmiin, joissa harjoittelussa panostetaan hieman erilaisiin harjoitteisiin taitotason mukaan. ==== Juniorijoukkueet ==== ====== Pojat ====== * A - Akatemia * B - Akatemia * B - B2 * B - B3 * C1 - 02-pojat * C2 \- 03-pojat * D1 - 04-pojat * D2 \- 05-pojat * D2 - 05-pojat Black * E1 - 06-pojat * E2 \- 07-pojat * F1 - 08-pojat * F2 - 09-pojat * G1 - 10-pojat ====== Tytöt ====== * B-tytöt (01-02) * C-tytöt (03-04) * D-tytöt (05-06) * E-tytöt (07-08) * F-tytöt (09-10) == Lähteet == == Aiheesta muualla == * Seuran kotisivut Luokka:Kuopiolaiset urheiluseurat Luokka:Suomalaiset salibandyseurat Luokka:Vuonna 1997 perustetut urheiluseurat
Valter Hietanen

Valter Hietanen (15. tammikuuta 1893 Heinolan maalaiskunta – 6. kesäkuuta 1942) oli suomalainen jääkärivänrikki. Hänen vanhempansa olivat metsätyönjohtaja Iisakki Hietanen ja Eriikka Nieminen. Hänet vihittiin avioliittoon vuonna 1919 Kerttu Ester Kotilaisen kanssa.Suomen jääkärien elämäkerrasto 1938Suomen jääkärien elämäkerrasto 1975 ==Opinnot== Hietanen kävi kansakoulun ja Haminan taistelukoulun vuonna 1918 sekä Taistelukoulun kanta-aliupseerikurssin vuosina 1929–1930. ==Jääkärikausi== Postinkantajana toiminut Hietanen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916 yhdessä veljensä Johan Aarne Hietasen kanssa. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella. ==Suomen sisällissota== :Katso myös: Suomen sisällissota Hietanen saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 4. Jääkärirykmentin 9. jääkäripataljoonan 1. komppaniaan. Hän otti osaa taisteluihin sisällissodassa Viipurissa. ==Sisällissodan jälkeinen aika== Hietanen toimi sisällissodan jälkeen Jääkärirykmentistä muodostetussa Jääkäripataljoona n:o 4:ssä, josta muodostettiin myöhemmin Jääkäripataljoona n:o 2 ja edelleen Pohjolan jääkäripataljoona sekä Kajaanin sissipataljoona. Hänet määrättiin 12. lokakuuta 1920 koulutusaliupseeriksi pataljoonan 1. komppaniaan, josta hänet siirrettiin 15. joulukuu 1921 pataljoonan varusvaraston hoitajaksi ja edelleen 22. elokuuta 1924 ase- ja vaatevaraston hoitajaksi. Toisen komppanian koulutusaliupseeriksi hänet komennettiin 22. syyskuuta 1927 alkaen, ja siirrettiin 31. marraskuu 1930 alkaen Asevarikko 4:n vartiokomennuskunnan päälliköksi ja edelleen 1. toukokuuta 1934 Tampereen sotilaspiirin esikuntaan varastonhoitajaksi. ==Talvisota== Hietanen osallistui talvisotaan edelleen Tampereen sotilaspiirin (myöh. Pirkka – Hämeen suojeluskuntapiirin) esikunnassa varaston hoitajana. Hän jatkoi tehtävässä myös välirauhan aikana ja vielä jatkosodan puhjettuakin, mutta erosi vakinaisesta palveluksesta vuonna 1941 kohta jatkosodan puhkeamisen jälkeen. Hänet haudattiin Tampereelle. ==Lähteet== *Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. *Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1942 kuolleet
Absa Group

Absa Group Limited (JSE: ABG; aiemmin Amalgamated Bank of South Africa ja 2.8.2013-10.7.2018 nimellä Barclays Africa Group Limited) on suuri eteläafrikkalainen rahoitusalan konserni. Sillä on enemmistöosuuksia pankkiyhtiöistä Botswanassa, Ghanassa, Keniassa, Mauritiuksella, Mosambikissa, Seychelleillä, Etelä-Afrikassa (Absa Bank), Tansaniassa (Barclays Bank in Tanzania ja National Bank of Commerce), Ugandassa ja Sambiassa. Konserniin kuuluu esimerkiksi Etelä-Afrikan suurin vähittäispankkiryhmittymä. Yhtiön pääkonttori sijaitsee Johannesburgissa. Vuonna 2018 yhtiön palveluksessa oli noin 41 250 työntekijää. Amalgamated Bank of South Africa, joka myöhemmin otti nimekseen Absa, muodostettiin vuonna 1991 kolmen finanssi-alan ryhmittymän fuusion seurauksena. Elokuussa 2013 konserni muutti nimensä muotoon Barclays Africa Group, jolla nimellä se toimi heinäkuuhun 2018 saakka. Tämän jälkeen finanssikonserni on tunnettu jälleen nimellä Absa. ==Lähteet== Luokka:Eteläafrikkalaiset pankit Luokka:Johannesburg
Pyökkiukonsieni

Pyökkiukonsieni (Cystolepiota bucknallii) on puolipallomainen, jauheinen ja vaalea ukonsienilaji. Sen jalka on purppuranvioletti ja siinä on jauhetta. Malto on vaaleanviolettia ja haisee pistävästi kaasulle. Heltat ovat kermanvaaleat. Sieni kasvaa lehtimetsissä Keski-Euroopassa eikä sitä esiinny Suomessa. == Lähteet == Luokka:Jauheukonsienet
Kuultoukonsieni

Kuultoukonsieni (Leucocoprinus brebissonii) on läpikuultavan valkoinen tai tummanruskea poimu-ukonsienilaji. Sen jalka on valkoinen. Heltat ja malto ovat valkoiset. Kuultoukonsieni ei ole ruokasieni. Se kasvaa Suomessa harvinaisena komposteissa, kasvihuoneissa ja lehtimetsissä. == Lähteet == Luokka:Poimu- ukonsienet
Rusoukonsieni

Rusoukonsieni (Cystolepiota moelleri) on kartiomainen, vaaleanpunainen tai ruskea pikku-ukonsienilaji. Jalka on lakin värinen. Heltat ovat valkoiset ja muuttuvat vanhemmiten kermanvärisiksi. Sieni kasvaa lehtimetsien varjoisissa kosteikoissa Keski-Euroopassa. Sitä ei tunneta Suomesta. Rusoukonsieni on Suomessa erittäin uhanalainen. == Lähteet == Luokka:Jauheukonsienet
Jauheukonsieni

Jauheukonsieni (Cystolepiota seminuda syn. C. sistrata) on kellomainen, jauheinen pikku-ukonsienilaji. Sen heltat ovat valkoiset. Jalka on jauheinen. Sieni kasvaa kostealla maalla pensastoissa, metsäteiden varsilla kaikenlaisissa metsissä. Jauheukonsieni ei kelpaa ruokasieneksi. Se on Suomessa harvinainen. == Lähteet == Luokka:Jauheukonsienet
1st Marine Expeditionary Force

1st Marine Expeditionary Force on yksi kolmesta Yhdysvaltain merijalkaväen armeijakunnasta, jonka varuskunta sijaitsee Camp Pendletonissa, Kaliforniassa. Se kuuluu Yhdysvaltain Tyynenmeren sotatoimialueen alaisuuteen. ==Yksiköt== *1. merijalkaväkidivisioona *3. merijalkaväkilennosto *1. huoltoryhmä *Komentoryhmä **1. Force Reconnaissance -komppania *11.MEU-yksikkö *13.MEU- yksikkö *15.MEU-yksikkö ==Aiheesta muualla== *http://www.i-mef.usmc.mil/ Luokka:Yhdysvaltain merijalkaväki
Tong Wen

Tong Wen (, s. 1. helmikuuta 1983) on kiinalainen judoka, moninkertainen arvokisavoittaja. Tong voitti vuonna 2000 Aasian mestaruuden Osakassa yli 78 kg:n sarjassa. Junioreiden MM-kilpailuissa Nabeulissa hän sai pronssia ja Aasian juniorimestaruuskilpailuissa Hongkongissa hopeaa. Lisäksi hän voitti GP-kilpailun Roomassa ja oli kolmas Rotterdamin maailmancupissa. Vuonna 2001 hän saavutti avoimessa luokassa pronssia sekä Münchenin MM-kilpailuissa että Pekingin universiadeissa. Tong voitti avoimen luokan mestaruuden Aasian kisoissa Busanissa 2002. Seuraavana vuonna hän voitti saman sarjan maailmanmestaruuden Osakassa kukistettuaan loppuottelussa Ison-Britannian Karina Bryantin. Kairon MM-kilpailuissa 2005 Tong voitti yli 78 kiloisten mestaruuden kukistettuaan loppuottelussa jälleen Bryantin. Tong kuului Kiinan joukkueeseen, joka saavutti pronssia joukkue-MM-kilpailussa Pariisissa 2006. Aasian kisoissa Dohassa hän voitti mestaruuden yli 78 kiloisten sarjassa. Vuonna 2007 Tong voitti Rio de Janeiron MM-kilpailuissa kultaa yli 78 kg:n sarjassa voitettuaan loppuottelussa Japanin Maki Tsukadan. Joukkue-MM- kilpailuissa Pekingissä hän saavutti kultaa. Lisäksi hän voitti yli 78 kg:n sarjan Bangkokin universiadeissa ja oli kolmas supermaailmancup-kilpailussa Hampurissa. Helmikuussa 2008 Tong voitti yli 78 kiloisten sarjan Budapestin ja Pariisin maailmancupin kilpailuissa. Pekingin olympialaisissa hän voitti samassa sarjassa kultaa kukistettuaan finaalissa Maki Tsukadan. Saman vuoden joulukuussa hän voitti avoimen luokan MM-kilpailuissa Levallois-Perret'ssä kultaa voitettuaan loppuottelussa Venäjän Jelena Ivašenkon. Helmikuussa 2009 hän voitti 78 kg:n sarjan Grand Slam -kilpailun Pariisissa ja maailmancup- kisan Wienissä. Rotterdamin MM-kilpailuissa 2009 hän voitti yli 78-kiloisten sarjan loppuottelussa Karina Bryantin. Hän antoi kisoissa klenbuterolia sisältäneen dopingnäytteen ja menetti aluksi voittonsa sekä sai kahden vuoden kilpailukiellon. Tong valitti kilpailukiellostaan urheilun kansainväliseen vetoomustuomioistuimeen, joka kumosi kilpailukiellon ja palautti maailmanmestaruuden hänelle. Vuonna 2011 Tong voitti Grand Slam -kilpailun Moskovassa, maailmancupin Madridissa, Grand Prix -kilpailun Qingdaossa sekä maailmanmestaruuden yli 78-kiloisten sarjassa Pariisissa ja avoimen luokan MM- kisoissa Tjumenissa. Tong oli Lontoon olympialaisten suosikkeja, sillä hän ei ollut hävinnyt Pekingin olympiakisojen jälkeen. Tong hävisi kuitenkin välierässä Idalys Ortízille mutta pystyi voittamaan pronssiottelun. == Lähteet == *Profiili JudoInside.com-sivustolla ===Viitteet=== Luokka:Kiinalaiset judokat Luokka:Kiinalaiset olympiavoittajat Luokka:Vuonna 1983 syntyneet Luokka:Elävät henkilöt
Punaisessa talossa

Punaisessa talossa on suomalaislaulaja Simo Silmun kolmas sooloalbumi. Se julkaistiin 20. elokuuta 2008 levymerkillä Warner Music Finland. Albumi nousi Suomen virallisen listan sijalle 4. == Kappaleet == # # # # # # # # # # # # == Lähteet == Luokka:Vuoden 2008 albumit Luokka:Simo Silmun albumit
Peter Sack

Peter Sack (s. 27. heinäkuuta 1979 Schkeuditz) on saksalainen kuulantyöntäjä. Sack voitti vuonna 1997 pronssia nuorten EM-kisoissa Ralf Bartelsin ja Mikuláš Konopkan jälkeen. Seuraavana vuonna hän sijoittui neljänneksi nuorten maailmanmestaruuskilpailuissa. Vuoden 2008 sisäratojen maailmanmestaruuskilpailuissa Sack sijoittui kahdeksanneksi ja Berliinin MM- kisoissa 2009 hän jäi ilman tulosta loppukilpailussaBerliini 2009 – Miesten kuulantyönnön tulokset. Muuten hän on arvokisoissa jäänyt karsintaan. Näin kävi muun muassa Ateenan ja Pekingin olympialaisissa. Sackin ennätys on 17. toukokuuta 2008 Versmoldissa työnnetty 21,19. Sisällä Sack on työntänyt 20,88 (2008). Saksan mestaruuden Sack on voittanut ulkoradoilla vuonna 2007 ja sisäradoilla vuosina 2007 ja 2008. Euroopan cupin kuulakilpailun hän on voittanut 2007 ja 2008.Sack Saksan yleisurheiluliiton sivuilla Peter Sackin veli René Sack on myös kuulantyöntäjä. == Lähteet == == Aiheesta muualla == * Peter ja René Sackin kotisivut * Sack Pekingin olympialaisten sivuilla Luokka:Saksalaiset kuulantyöntäjät Luokka:Vuonna 1979 syntyneet Luokka:Elävät henkilöt
Johannesburgin pörssi

Johannesburgin pörssi (, lyhennys JSE) on vuonna 1887 toimintansa aloittanut, Etelä-Afrikan Johannesburgissa toimiva Afrikan suurin arvopaperipörssi. Pörssin operatiivisestä toiminnasta vastaa pörssin päälistalla noteerattu JSE Limited -yhtiö. Toukokuussa 2018 pörssissä tehtiin osakekauppoja 34,8 miljardin Yhdysvaltain dollarin arvosta, joka arvoltaan vastasi hieman alle puolta Nasdaq Nordicin kaupankäynnistä saman kuukauden aikana (Maailman pörssien yhteistyöjärjestö WFE:n 5/2018 tilasto). Johannesburgin pörssissä oli alkuvuonna 2018 listattu noin 360 yhtiötä. JSE:n tunnetuimpiin osakeindekseihin kuuluvat JSE Top 40 -indeksi ja JSE All Share -indeksi (Alsi). ==Lähteet== ==Aiheesta muualla== *JSE Top 40 (sashares.co.za) *JSE Top 40 shares (courtneycapital.co.za) Luokka:Eteläafrikkalaiset yritykset Luokka:Arvopaperipörssit Luokka:Johannesburg
Tyrskyviistäjä

Tyrskyviistäjä (Pterodroma magentae) on äärimmäisen uhanalainen Chathamsaarilla elävä ulappalintu. Vuonna 1978 laji löydettiin uudelleen, 111 vuotta ensimmäisen yksilön löytämisen jälkeen. Kooltaan tyrskyviistäjä on noin 38 cm. Lintu on väritykseltään pääosin ruskehtavanharmaan kirjava. Alakurkku, vatsa sekä pyrstön alaosat ovat lajilla valkoiset. Tyrskyviistäjä muistuttaa sirppiviistäjää (Pterodroma alba) sekä valkovatsaviistäjää (Pterodroma incerta). Kuten muutkin ulappalinnut myös tyrskyviistäjä elää pääasiassa ulapoilla. Pesänsä laji tekee metsiin. Lajin ravinnon arvellaan koostuvan merinilviäisistä. Tyrskyviistäjäkoiraat kerääntyvät parviin ennen tulemistaan pesimäikään. Nuoret naaraat harvoin kerääntyvät kolonioihin. Tyrskyviistäjäkannan kooksi arvioidaan 120-150 yksilöä. Suurin uhka lajille ovat saarille levinneet kissa sekä rotat. Myös metsäpalot voivat olla uhka pesimäaikana. == Lähteet == Luokka:Ulappalinnut Luokka:Uhanalaiset linnut
Waseelah Saad

Waseelah Fadhl Saad (s. 25. marraskuuta 1989) on jemeniläinen pikajuoksija. Saad oli mukana 100 metrin juoksussa Osakan maailmanmestaruuskilpailuissa 2007 ja Pekingin olympiakisoissa 2008, joissa kummassakaan ei selvinnyt alkuerästään jatkoon. Pekingissä Saad juoksi uuden maansa ennätyksen 13,60. Saad on ensimmäinen olympiakisoihin osallistunut jemeniläinen naispikajuoksija. == Lähteet == == Aiheesta muualla == * Saad IAAF:n tietokannassa * Saad Pekingin olympialaisten sivuilla Luokka:Jemeniläiset pikajuoksijat Luokka:Vuonna 1989 syntyneet Luokka:Elävät henkilöt
Toukolan Teräs

Toukolan Teräs (ToTe) on vuonna 1932 (Toukolan Teräs ry) Helsingin Toukolassa perustettu oleva urheiluseura, jossa harrastettavat lajit ovat vaihdelleet eri vuosina. == Nykypäivä == Seurassa toimii jalkapallo-, salibandy-, pöytätennis-, naisvoimistelu-, kuntoliikunta- ja veteraanijaokset. Seuran puheenjohtajana toimii Ritva Kima. ToTen salibandyn miesten edustusjoukkue pelaa kaudella 2019–2020 toisessa divisioonassa tasolla B ja jalkapallon edustusjoukkue pelaa Suomen Palloliiton Uudenmaan piirin kolmannessa divisioonassa. == Historia == Seuran perustavssa kokouksessa 6.9.1932 Annalan kentällä Helsingissä oli paikalla lähinnä läheisen Arabian tehtaan työläisiä. Todennäköisesti joukossa oli myös niitä, jotka poikavuosina ennättivät urheilla Toukolan Kirin tai Toiveen riveissä ja joiden mielissä oli jo pitkään itänyt ajatus urheiluseuran perustamisesta. Johto uskottiin kahden menestyneen työläisurheilijan käsiin. Jussi Mäkinen oli aikoinaan ollut TUL:n ja koko Suomenkin parhaita kestävyysjuoksijoita. Hugo Nurmio oli taas kunnostautunut nyrkkeilyssä ja oli onnistunut lyömään kehässä itsensä Gunnar Bärlundinkin. Aktiiviura oli molemmilla jo kuitenkin takanapäin. Hugo Nurmio kertoo näin: "Toukolalaiset pikkupojat pitivät nyrkkeilykilpailut Annalan yläkentällä ja jotkut niistä pikkupojista tunsivat minut, että olen nyrkkeilijä ja kehätuomari, ja he pyysivät minut kehätuomariksi nyrkkeilykilpailuihin. Näissä kilpailuissa pojat olivat keränneet salaa pääsymaksua, ja poliisi oli saanut tietää asiasta. Poliisi tuli luokseni ja sanoi, että mitä tällainen salainen urheilukilpailu - perustakaa reilusti yksi urheiluseura, sillähän te pääsette tästä hommasta". Toukolan Teräs hyväksyttiin TUL:n jäsenenä yhdistysrekisteriin 23.12.1932 Toukolan V. & U:seura Teräs -nimisenä yleisseurana. Vuosina 1932-1939 seurassa harrastettiin mm. hiihtoa, jalkapalloa, nyrkkeilyä, painia, pesäpalloa, pyöräilyä ja yleisurheilua. Lisäksi nuorille ja naisille oli omat jaoksensa ja seurassa toimi huvitoimikunta ja järjestysvaliokunta. Jäseniä keskimäärin *1932-1939: 157 *1940-1949: 245 *1950-1959: 363 *1960-1969: 432 *1970-1979: 578 *1980-1989: 570 Johtokunnan puheenjohtajat: *Hugo Nurmio (1932-1952) *Jussi Mäkinen (1953-1954) *Mauri Reutsalo (1955-1957, 1961, 1969, 1975) *Unto Kujanpää (1958, 1965) *Pentti Mäkinen (1959-1960, 1962-1964, 1966-1968, 1970, 1974) *Kauko Aittomäki (1971-1972) *Veikko Hämäläinen (1973) *Risto Niironen (1976-1989) *Sakari Kuismin (1990-1992) ==Lähteet== *Kalervo Ilmanen, Teräksinen Linja - Toukolan Teräs 60 vuotta 1932-1992 ===Viitteet=== ==Aiheesta muualla== *http://www.toukolanteras.fi Luokka:Suomalaiset jalkapalloseurat Luokka:Toukola Luokka:Helsinkiläiset urheiluseurat Luokka:Vuonna 1932 perustetut urheiluseurat 3 Luokka:Suomen Työväen Urheiluliiton jäsenseurat
Józef Lipień

Józef Lipień (s. 6. helmikuuta 1949 Kamienna Góra, Puola) on puolalainen entinen kreikkalais-roomalaisen tyylin painija, joka kilpaili 57 kilon sarjassa. Lipień sijoittui vuoden 1973 EM-kilpailuissa kuudenneksi. Myöhemmin samana vuonna hän saavutti kultaa MM-kilpailuista. Seuraavista kaksista MM- kilpailuista hän saavutti hopeamitalin häviten näin loppuottelun. Vuonna 1978 hän saavutti EM-pronssia sekä sijoittui MM-kisoissa kuudenneksi. Hänen arvokisauransa päättyi Moskovan olympialaisiin 1980, jossa hän saavutti hopeaa. == Lähteet == * FILA:n tietokanta Luokka:Puolalaiset kreikkalais- roomalaisen tyylin painijat Luokka:Puolalaiset olympiamitalistit Luokka:Vuonna 1949 syntyneet Luokka:Elävät henkilöt
Maria Ikelap

Maria Ikelap (s. 4. tammikuuta 1987 Wendo Island, Chuuk) on mikronesialainen pikajuoksija. Ikelap on osallistunut 100 metrin juoksuun nuorten maailmanmestaruuskilpailuissa 2006, yleisurheilun maailmanmestaruuskilpailuissa 2007 ja Pekingin kesäolympialaisissa 2008, mutta ei ole näissä selviytynyt alkuerästään jatkoon. Oseanian mestaruuskilpailuissa 2006 hän oli mukana neljänneksi sijoittuneessa 4 × 100 metrin viestijoukkueessa. Ikelapin 100 metrin ennätys 13,63 on juostu 25. kesäkuuta 2006 Saipanilla. == Lähteet == == Aiheesta muualla == * Ikelap IAAF:n tietokannassa * Ikelap Pekingin olympialaisten sivuilla Luokka:Mikronesialaiset pikajuoksijat Luokka:Vuonna 1987 syntyneet Luokka:Elävät henkilöt
Hietala

Hietala on suomalainen sukunimi, joka on muun muassa seuraavilla henkilöillä: * Aki Hietala (s. 1974), iskelmälaulaja, musiikinopettaja ja filosofian maisteri * Andreas Hietala (s. 1984), salibandyn pelaaja * Anitta Hietala (s. 1965), pikajuoksija * Antti Hietala (s. 1958), teatteriohjaaja * Eero Hietala (1920–2004), kirjailija * Elina Hietala (s. 1951), näyttelijä * Hanna Hietala (o.s. Väyrynen, 1911–1977), Argentiinassa siepattu ja kadonnut suomalainen siirtolainen * Harri Hietala (s. 1982), lentopalloilija * Henri Hietala (s. 2001), jääkiekkoilija * Kaisa Hietala (s. 1971), yritysjohtaja ja hallitusammattilainen * Kalervo Hietala (s. 1938), pikaluistelija * Leila Hietala-Hämäläinen (o.s. Hietala, s. 1934), kuvanveistäjä * Marco Hietala (s. 1966), muusikko * Mari Hietala (s. 1969), maastohiihtäjä * Marjatta Hietala (o.s. Puusa, s. 1943), historian professori, kaupunki- ja innovaatiohistorian tutkija * Mirjami Hietala (s. 1944), psykoterapeutti ja kirjailija * Nelli Hietala (s. 1981), kirjailija * Paavo Hietala (1919–1984), painija * Pekka Hietala (1904–1995), yrittäjä, liikenneneuvos * Pertti Hietala (1930–2010), SDP:n kansanedustaja, kaupunginjohtaja ja kaupunkineuvos * Raimo Hietala (s. 1946), pikaluistelija, Kalervo Hietalan veli * Timo Hietala (s. 1960), säveltäjä, jazzpianisti ja sovittaja * Toivo Hietala (1898–1974), kokoomuslainen poliitikko * Ukko Hietala (1904–1990), nykyaikainen viisiottelija * Utti Hietala (s. 1983), kehonrakentaja * Veijo Hietala (s. 1950), Turun yliopiston elokuvatutkimuksen lehtori * Zachary Hietala (s. 1962), kitaristi, Marco Hietalan veli.
Jason Turner

Jason Turner (s. 31. tammikuuta 1975 Rochester, New York) on yhdysvaltalainen pistooliampuja ja olympiamitalisti. Jason Turner saavutti olympialaisissa Pekingissä 2008 pronssia 10 m ilmapistoolissa ja oli 20. 50 m pistoolissa. ==Lähteet== * * * Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1975 syntyneet Luokka:Elävät henkilöt
Mazda E360

Mazda E360 on Mazdan valmistama pieni lava-automalli. Japanissa sitä myytiin nimellä Mazda Porter. Sitä valmistettiin vuodesta 1968 vuoteen 1977. Sen takajousitus on toteuttu lehtijousilla. == Moottori == Vanhemmissa E360:ssa on 358 cm³ R4-moottori, jota käytettiin myös mallin edeltäjässä Mazda B360:ssa. Myöhemmissä malleissa moottori vaihtui tehokkaamaan, vesijäähdytteiseen V2-moottoriin, joka oli yhden kuutiosenttimetrin suurempi iskutilavuudeltaan. E360 Luokka:Lava-autot Luokka:1960-luvun autot Luokka:1970-luvun autot
Anthony Terras

Anthony Terras (s. 21. kesäkuuta 1985 Marseille) on ranskalainen haulikkoampuja, nuorten maailmanmestari ja olympiamitalisti. Anthony Terras on saavuttanut olympialaisissa Pekingissä 2008 pronssia skeetissä. Lisäksi hän on saavuttanut MM-kilpailuissa poikien sarjassa kaksi henkilökohtaista maailmanmestaruutta (2003 ja 2005) ja joukkuehopeaa (2005). ==Lähteet== * * * * Luokka:Ranskalaiset ampujat Luokka:Ranskalaiset olympiamitalistit Luokka:Vuonna 1985 syntyneet Luokka:Elävät henkilöt
Georgina de Albuquerque

Georgina Moura de Andrade Albuquerque (1885 Taubaté – 1962 Rio de Janeiro) oli brasilialainen taidemaalari. Hän tapasi tulevan miehensä, taidemaalari Lucílio de Albuquerquen opiskellessaan Kansallisessa taidekoulussa (Escola Nacional de Belas Artes) vuonna 1904.The Albuquerques Saga Georgina de Albuquerquesta tuli myöhemmin Kansallisen taidekoulun työntekijä ja johtajakin. Miehensä kuoltua 1939 Georgina perusti tälle museon, jonka kokoelma kuuluu nyt Rio de Janeiron osavaltion hallitukselle. == Lähteet == Luokka:Brasilialaiset taidemaalarit Luokka:Vuonna 1885 syntyneet Luokka:Vuonna 1962 kuolleet
Apollo (albumi)

Apollo on suomalaisen Apollo-yhtyeen ainoaksi jäänyt pitkäsoitto vuodelta 1970. Levyn julkaisi PSO Blue Master -levymerkkillään. Suurimman osan levyn kappaleista sävelsi ja sanoitti Harri Saksala. Eero Lupari sävelsi ja sanoitti kaksi kappaletta, Edward Vesala sävelsi kaksi instrumentaalikappaletta. Warner Music julkaisi levystä uudelleenmasteroidun CD-painoksen vuonna 2002. Albumi äänitettiin Finnvox-studiossa, Helsingissä. Apollo tavoitteli albumille esikuviensa Led Zeppelinin ja Steppenwolfin kaltaisten yhtyeiden äänimaailmaa. Solisti Harri Saksala ja basisti Heimo Holopainen ovat myöhemmin harmitelleet, ettei silloinen studioteknologia ja äänittäjien raskaan musiikin ymmärrys mahdollistanut halutun soundin toteuttamista.Apollo-vinyylin uusintapainoksen kansitekstit (Svart SVR 308). Musiikillisesti albumin voi jakaa kolmeen osaan sen mukaan, kuka kappaleen on tehnyt. Saksalan kappaleet ovat riffivoittoista raskasta rockia, Luparin laulut aavistuksen kevyempiä, kun taas Vesalan kirjoittamat kappaleet ovat kokeellisia instrumentaaleja, joissa on myös free jazz -vaikutteita. == Kappaleet == # # # # # # # # # ## Sade ## Taivas ## Labyrintti # == Kokoonpano == * Edward Vesala – rummut, gonga, tabla, bongot, vibrafoni, onas-huilu, lyömäsoittimet, laulu * Harri Saksala – laulu, haitari, huuliharppu, lyömäsoittimet, villasukat * Eero Lupari – kitara, laulu, lyömäsoittimet * Heimo Holopainen – basso, laulu, lyömäsoittimet === Avustajia === * Paroni Paakkunainen * Jukka Gustavson * Esko Siikaniemi * Erkki Hyvönen – äänitys * Olli Lyytikäinen – kannet * Mika Jussila – uudelleenmasterointi (Finnvox, 2002) == Lähteet == Luokka:Vuoden 1970 esikoisalbumit Luokka:Suomalaiset rockalbumit
Tongan jalkapallomaajoukkue

Tongan jalkapallomaajoukkue edustaa Tongaa jalkapallon maajoukkuekilpailuissa. Tonga ei ole koskaan selviytynyt MM-kisojen lopputurnaukseen eikä myöskään oman maanosaliittonsa OFC:n mestaruusturnaukseen. FIFA:n ranking-listalla Tonga on sijalla 205 eli viimeisenä. Oseanian maanosaliiton sisäisessä rakingissa se kuuluu kuitenkin keskikastiin.http://www.fifa.com/worldfootball/ranking/lastranking/gender=m/fullranking.html#confederation=23916&rank;=172 Runsaan sadan tuhannen asukkaan Tongalla on 3 200 rekisteröityä jalkapallonpelaajaa ja 105 seuraafifa.fi . Maan jalkapalloliitto on perustettu vuonna 1964, ja kansainvälisen jalkapalloliiton FIFA:n jäsen Tonga on ollut vuodesta 1994 lähtienSportinpulse.com. Tonga ei ole koskaan pelannut MM- kisojen eikä Oseanian OFC Nations Cupin lopputurnauksessa. Etelä-Tyynenmeren kisoihin se on osallistunut neljästi (1979, 1983, 2003 ja 2007), mutta joka kerralla se on karsiutunut alkupeleissä. ==Pelaajat== Maalivahdit: *Kaneti Felela *Kinikini Kau *Kavakava Manumua Puolustajat: *Kava Huihahau *Lisaniasi Kainga *Folio Moeaki *Matana Paongo *Semisi Tuifangaloka *Kaliopasi Uele *Sione Ongoi Uhatahi Keskikenttä: *Lafaele Moala *Pio Palu *Kamaliele Papani *Sione Vea Tahitua *Tevita Takai *Sione Tovi *Mark Uhatahi Hyökkääjät: *Unaloto Feao *Ilalio Leakona *Malakai Savieti *Kaisani Uhatahi == Lähteet == ==Aiheesta muualla== * Tonga FIFA:n sivuilla * Tongan jalkapalloliitto (OFC) * http://www.sportingpulse.com/assoc_page.cgi?c=0-1007-0-0-0&sID;=12658 Luokka:Jalkapallomaajoukkueet Jalkapallomaajoukkue
Snježana Pejčić

Snježana Pejčić (s. 13. heinäkuuta 1982 Rijeka) on kroatialainen kivääriampuja ja olympiamitalisti. Snježana Pejčić on saavuttanut olympialaisissa Pekingissä 2008 pronssia 10 m ilmakiväärissä ja oli 26. 50 m pienoiskiväärin asentokilpailussa. ==Lähteet== * * * Luokka:Kroatialaiset ampujat Luokka:Kroatialaiset olympiamitalistit Luokka:Vuonna 1982 syntyneet Luokka:Elävät henkilöt
Voodoo Lounge

Voodoo Lounge on The Rolling Stonesin vuonna 1994 julkaistu studioalbumi. Levy on ensimmäinen, jolla ei soita basisti Bill Wyman – bassoraidat soittaa suurimmaksi osaksi sessiomuusikko Darryl Jones. Kuuluisimmat kappaleet ovat singlenä julkaistut ”Love Is Strong” ja ”You Got Me Rocking”. ==Kappaleet== *Kaikki kappaleet kirjoittaneet Mick Jagger ja Keith Richards. # # # # # # # # # # # # # # # ==Kokoonpano== ===The Rolling Stones=== * Mick Jagger – laulu, taustalaulu, sähkökitara, huuliharppu, akustinen kitara, marakassit, kastanjetit * Keith Richards – sähkökitara, taustalaulu, akustinen kitara, piano, basso, tamburiini *Charlie Watts – rummut, tamburiini *Ron Wood – sähkökitara, pedal steel -kitara, slidekitara, taustalaulu, akustinen kitara, lap steel -kitara ===Vierailijat=== *Chuck Leavell – piano, urut, harmoni, cembalo *Darryl Jones – basso *Bernard Fowler – taustalaulu *Max Baca – basso *David Campbell - jousisovitukset *Lenny Castro – lyömäsoittimet *Pierre de Beauport – akustinen kitara *Frankie Gavin – viulu, tinapilli *Mark Isham – trumpetti *Luis Jardim – lyömäsoittimet, shaker *Flaco Jiménez – harmonikka *Phil Jones – lyömäsoittimet *David McMurray – saksofoni *Ivan Neville – taustalaulu, urut *Benmont Tench – urut, piano, sovitukset *Bobby Womack – taustalaulu ==Arvostelut== * Allmusic () linkki * Rolling Stone () linkki == Lähteet == Luokka:The Rolling Stonesin albumit Luokka:Vuoden 1994 albumit
Corey Cogdell

Corey Cogdell (s. 2. syyskuuta 1986 Palmer, Alaska) on yhdysvaltalainen haulikkoampuja ja olympiamitalisti. Cogdell saavutti trapissa olympiapronssia Pekingissä 2008 ja Rio de Janeirossa 2016. ==Lähteet== * * Luokka:Yhdysvaltalaiset ampujat Luokka:Yhdysvaltalaiset olympiamitalistit Luokka:Vuonna 1986 syntyneet Luokka:Elävät henkilöt
Eglis Yaima Cruz

Eglis Yaima Cruz (s. 12. huhtikuuta 1980 Sancti Spíritus) on kuubalainen kivääriampuja ja olympiamitalisti. Eglis Yaima Cruz saavutti olympialaisissa Pekingissä 2008 pronssia 50 m pienoiskiväärin asentokilpailusta ja oli 11. 10 m ilmakiväärissä. Hän on ensimmäinen kuubalainen olympiamitalin voittanut naisampuja. ==Lähteet== * * * Luokka:Kuubalaiset ampujat Luokka:Kuubalaiset olympiamitalistit Luokka:Vuonna 1980 syntyneet Luokka:Elävät henkilöt
Boschendal

Boschendal on eteläafrikkalainen viinitila, joka sijaitsee Franschhoekissa Western Capessa. Tilaa pidetään yhtenä Etelä-Afrikan vanhimmista viinitiloista. Tila on perustettu noin vuonna 1685 ja tilalla on viljelty viiniä sen perustamisesta lähtien. Vuodesta 2005 tilan on omistanut DGB (Pty) Ltd. ==Viinit== Boschendalin viiniviljelmät kattavat noin 250 hehtaaria. Tilan päärypälelajikkeet ovat Sauvignon Blanc ja Chardonnay, mutta tilalla on myös merkittäviä Cabernet Sauvignon, Shiraz ja Merlot -istutuksia. Vaikka tila tuottaakin niin puna-, valko- kuin kuohuviinejä, on Boschendal perinteisesti tunnettu erityisesti valkoviineistään, joista esimerkiksi Cecil John Sauvignon Blanc on saanut kiittäviä arvioita. Viime vuosina tila on painostanut myös punaviineihin ja Boschendalin valmistamat Cecil John Shiraz ja Reserve Shiraz ovat saaneet kiittäviä arvioita. Myös tilan sekoitepunaviinit, erityisesti Grand Reserve (Cabarnet Franc, Cabarnet Sauvignon, Merlot ja Shiraz -sekoite), ovat varsin arvostettuja. ==Lähteet== ==Aiheesta muualla== * Boschendal Winesin sivut Luokka:Viinitilat
Scars on Broadway (albumi)

Scars on Broadway on yhdysvaltalaisen rock-yhtyeen Scars on Broadwayn esikoisalbumi, joka julkaistiin vuonna 2008. Yhtye koostuu entisistä System of a Downin jäsenistä Daron Malakianista ja John Dolmayanista. ==Kappaleet== Kaikki kappaleet kirjoittanut Daron Malakian. # # # # # # # # # # # # # # # ===Bonuskappaleet=== ====Japanin versio==== 16. ====iTunesin versio==== 16. "Scars on Broadway" (instrumentaali versio) 17. "They Say" (musiikkivideo) ==Tekijät== ===Yhtyeen kokoonpano=== * Daron Malakian – laulu, kitara, basso, koskettimet, tuottaja * John Dolmayan – rummut ===Tuotanto=== * Dave Schiffman – tekniikka * John Sukas Cranfield – digitaalinen editointi * Ryan Williams – miksaus * Eddy Schreyer – masterointi * Vartan Malakian – kansitaide ==Listasijoitukset== Lista (2008) Sijoitus Sertifikaatio Myynti Australian ARIA-albumilista 43. Ruotsin albumilista 54. Britannian albumilista 41. Suomen albumilista 14. == Arvostelut == * Desibeli.net: * Soundi: ==Lähteet== Luokka:Vuoden 2008 esikoisalbumit Luokka:Yhdysvaltalaiset alternative metal -albumit Luokka:Yhdysvaltalaiset kokeelliset rockalbumit
Franschhoek

Franschhoek on pieni kaupunki Western Capen provinssissa Etelä-Afrikassa. Kaupungin asukasluku on noin 15 000\. Kaupunki syntyi vuonna 1688 ranskalaisten hugenottipakolaisten asetuessa alueelle. Franschhoek on yksi Etelä-Afrikan vanhimmista kaupungeista. Nykyisin kaupunki on tunnettu erityisesti yhtenä Etelä-Afrikan viiniteollisuuden keskuksista. Tunnetuista viinitiloista kaupungissa sijaitsevat esimerkiksi Boschendal, Boekenhoutskloof, Rupert & Rothschild ja Dieu Donné. Luokka:Länsi-Kapin kaupungit
Jenny Kallur

Jenny Margareta Kallur (s. 16. helmikuuta 1981 Huntington, New York, New York, Yhdysvallat) on entinen ruotsalainen yleisurheilija/aitajuoksija. Hänen kaksoissiskonsa on juoksija Susanna Kallur. Kallurin isä Anders Kallur on entinen jääkiekkoilija. Kaksoset ovat syntyneet New Yorkissa, koska heidän isänsä pelasi siihen aikaan siellä NHL:ssä. Jenny Kallur on kuitenkin varttunut aikuiseksi Falunissa. Hän seurusteli aikoinaan tennispelaaja Joachim Johanssonin kanssa.Suomen junnutähti ruotsalaisoppiin, Aamulehti 31.7.2008, sivu B23 Elokuussa 2008 ilmoitettiin kuitenkin, että pari on eronnut. Kallurin päälaji oli 100 m ja 60 m aitajuoksu, kuten sisarellaan Susannallakin. Hänen ennätyksensä 60 m aidoissa on 7,91 s ja 100 m aidoissa 12,85 s. Pitkään loukkaantumisista kärsinyt Kallur ilmoitti lopettavansa uransa keväällä 2011. Tammikuussa 2013 hänet nimitettiin Ruotsin yleisurheiluliiton hallitukseen. == Saavutuksia == * 1999: 5. sija 200m + 7.sija 100m JEM * 2000: 6. sija JVM * 2001: 2. sija UEM * 2005: 2. sija sisähallien EM Madrid 60m aj. * 2005: 6. sija MM Helsinki 100m aj. * 2006: 7. sija EM Göteborg 100m aj. == Ennätykset == * 100m: 11,43 Göteborg 5/9 2004 * 200m: 23,26 Göteborg 4/9 2004 * 100m aj.: 12,85 MM Helsinki 10/8 2005 * 60m: 7,28 Göteborg 3/2 2005 * 60m aj.: 7,92 Madrid 5/3 2005 == Lähteet == Luokka:Ruotsalaiset pikajuoksijat Luokka:Ruotsalaiset pika-aitajuoksijat Luokka:Vuonna 1981 syntyneet Luokka:Elävät henkilöt
Recaș

Recaș (, ) on kaupunki Timișin piirikunnassa, Baanaatissa, Romaniassa. Siellä oli vuoden 2011 väestönlaskennan mukaan 8 336 asukasta. Kaupungissa on asunut lukuisia kansoja, muun muassa unkarilaisia ja slovakkeja. ==Lähteet== == Aiheesta muualla == * Kaupungin verkkosivusto Luokka:Romanian kaupungit
Rohullah Nikpai

Rohullah Nikpai (, s. 15. kesäkuuta 1987) on afganistanilainen taekwondoin, maansa tähän mennessä ainoa olympiamitalisti kahdella pronssillaan. Hän on pituudeltaan 183 cm. Nikpai saavutti pronssia Aasian-mestaruuskilpailujen 54–58-kiloisten sarjassa Zhengzhoussa vuonna 2008. Pekingin olympialaisissa hän voitti 58 kg:n sarjan ensimmäisessä ottelussaan Saksan Levent Tuncatin pistein 4–3. Toisessa ottelussaan hän kärsi 1–2-tappion sarjan lopulliselle voittajalle, Meksikon Guillermo Pérezille. Seuraavassa ottelussaan Nikpai voitti Ison-Britannian Michael Harveyn pistein 2–1 selviytyen pronssiotteluun. Siinä hän kukisti kaksinkertaisen maailmanmestarin, Espanjan Juan Antonio Ramosin pistein 4–1 saavuttaen pronssimitalin. Kyseessä oli Afganistanin kaikkien aikojen ensimmäinen olympiamitali. Taekwondo toi Afganistanin ensimmäisen olympiamitalin MTV3 20.8.2008 Nikpai saavutti pronssia Gyeongjun 2011 MM-kilpailujen 68 kg:n painoluokassa. Seuraavana vuonna hän sai samassa sarjassa hopeaa Hồ Chí Minhin Aasian-mestaruuskilpailuissa. Lontoon olympialaisissa 2012 hän saavutti 68-kiloisissa pronssia. Hän oli samassa painoluokassa kolmas myös Taškentin Aasian-mestaruuskilpailuissa 2014. == Lähteet == *Profiili Pekingin olympialaisten virallisella sivustolla === Viitteet === Luokka:Afganistanilaiset olympiamitalistit Luokka:Afganistanilaiset taekwondoinit Luokka:Vuonna 1987 syntyneet Luokka:Elävät henkilöt
Justify

__NOTOC__ Justify on rockyhtye The Rasmuksen joulukuussa 2008 julkaistu, toinen single Black Rosesilta. Albumilla se on neljäntenä "Ghost of Loven" jälkeen ja ennen "Your Forgivenessiä".Soundi 8/2008 Justify oli ensimmäinen Black Rosesille sävelletyistä kappaleista. Yhtyeellä oli idea kappaleesta hitaahkona ja tunnelmallisena kappaleena, kun kappaleen demo tehtiin alkuvuodesta 2007 tuottaja Desmond Childin studiolla Los Angelesissä. Yhtye oli tavannut tuottajan marraskuussa ensi kertaa ja Justify oli kappale, jossa yhtye tutustui työskentelyyn Childin kanssa. Yhtye alkoi kehittää kappaletta erilaiseksi ja rock-henkisemmäksi. Osa tästä demosta on kuultavissa Eero Heinosen dokumentissa The making of Black Roses. Levylle päätynyt lopullinen versiossa kappaleesta on palattu hyvin paljon ensimmäisen demon kaltaiseen ilmaisuun. Kappale on musiikkityyliltään elektro-rockvaikutteinen ja siinä on lieviä Depeche Mode -vaikutteita.Laurin ja Akin haastattelu YleX:llä 16.9. Justify sai ensiesityksensä akustisessa konsertissa Saksassa SAW -kanavalla 26. elokuuta 2008. "Justifyn" idea tiivistyy siinä olevaan lauseeseen "I should go and find myself before I go and ruin someone else." Toisin sanoin kappaleen ns. sanoma on, että ihmisen pitäisi löytää itsensä ennen kuin tyrii suhteensa johonkuhun muuhun.Rockoon syyskuu 2008 ==Kappaleet== ;CD-single # Justify # Yesterday You Threw Away Tomorrow CDON.com ;Promo # Justify (Radio edit) # Justify ;Digitaalinen # Justify # Yesterday You Threw Away Tomorrow # Justify (Brown Version) ==Katso myös== *Black Roses ==Lähteet== ==Aiheesta muualla== *The Rasmuksen kotisivu Luokka:Vuoden 2008 kappaleet Luokka:The Rasmuksen kappaleet Luokka:Desmond Childin säveltämät kappaleet
Ricardo Blas Jr.

Ricardo Blas Jr. (s. 19. lokakuuta 1986) on guamilainen judoka. Hänen isänsä on raskaansarjan judoka ja olympiaedustaja Ricardo Blas (s. 17. heinäkuuta 1954). Blas Jr. osallistui Pekingin kesäolympialaisiin 2008, mutta hävisi alkueränsä ja ensimmäisen keräilyeränsä ottelun. Hän kantoi samalla Guamin lippua kisojen avajaisissa. Hänen isänsä on Guamin olympiakomitean puheenjohtaja. Blas Jr. painoi Pekingin olympialaisissa 210 kilogrammaa, mikä teki hänestä kaikkien aikojen painavimman olympiaurheilijan. Lontoossa 2012 Blas Jr. osallistui toisiin olympiakisoihinsa, ja hänen painokseen mitattiin 218Ricardo Blas Jr london2012.com. Viitattu 29.7.2012. kilogrammaa. Hän voitti yhden ottelun ja sijoittui jaetulle yhdeksännelle sijalle. Hänen lempinimensä on Pieni vuori.Tässä on olympialaisten painavin urheilija: 217-kiloinen keijukainen Ilta-Sanomat == Lähteet == * Ricardo Blas, Jr. Biography and Olympic Results Olympics at Sports-Reference.com === Viitteet === Luokka:Guamilaiset judokat Luokka:Vuonna 1986 syntyneet Luokka:Elävät henkilöt
Villarica

Villarica on Pelle Miljoonan kymmenes kaunokirjallinen teos. WSOY julkaisi sen syksyllä 2008. Kirja sisältää Pelle Miljoonalle ominaisen romanttisen vaellustarinan, joka sijoittuu Chileen. Mukana on kaunista maisemakuvausta ja räiskyviä hahmoja. == Lähteet == * Kirja WSOY:n sivuilla === Lähteet === Luokka:Pelle Miljoonan kirjat Luokka:Vuoden 2008 kirjat
Sinirapu

Sinirapu (Procambarus alleni) on rapulaji. Luonnossa sitä esiintyy vain Floridan seisovissa suovesissä. Sinirapu voi kasvaa jopa 20 senttimetriä pitkäksi, joten akvaarion vähimmäiskoko yhdelle yksilölle on noin 130 litraa. Useampaa yksilöä varten akvaarion koko on tuplattava. Laji ei ole aggressiivinen, mutta sen kanssa ei silti kannata pitää pohjakaloja. Sitä ruokitaan pakastetuilla äyriäisillä, hyönteistoukilla teollisilla kuivamuonilla. Rapu syö pohjastakin vesikasveja ja levää. Veden optimilämpötila on 14–19 celsiusastetta, mutta laji tulee toimeen kunhan lämpötila on edes 10–27 asteen välillä. Se on yöaktiivinen ja kaivelee mutaan ja kivien joukkoon piilokoloja. Luonnonoloissa se voi kaivautua pohjaan ja olla siellä pitkäänkin, kunnes seuraavat sateet tuovat lisää vettä. Sinirapu voi lisääntyä akvaariossakin. Naaraan koosta riippuen munia voi tulla 100–350, ja naaras kantaa niitä pyrstönsä alla. Poikaset kuoriutuvat noin kolmen viikon kuluttua muninnasta. Lajin kirkkaan sininen väri on valikoivan kasvatuksen tulosta. Väri johtuu entsyymivajauksesta, joka on perinnöllisesti peittyvä ominaisuus. Luonnossa tavattavat siniravut ovat enimmäkseen ruskeita ja niiden kuoressa on tummia täpliä. Sinirapu on sukua punaravulle eli lousiananravulle (Procambarus clarkii), jota myös pidetään akvaarioissa. ==Lähteet== Luokka:Ravut Luokka:Lemmikkieläimet
Kenttäkeitin

Kenttäkeitin tai kenttäkeittiö on sotilas- tai siviilikäyttöön suunniteltu, usein ajoneuvon perässä hinattava kenttäkelpoinen keitin. Puhekielessä kenttäkeittimestä käytetään usein myös termiä soppatykki. Siviilipuolella kenttäkeittimiä käytetään mm. varautumiseen (esim. luonnonkatastrofit, sähkökatkokset), humanitaariseen apuun, kriisien hallintaan sekä suurissa yleisötapahtumissa. Useimmiten niillä kyetään valmistamaan keittoruokaa kymmenille tai sadoille ruokailijoille. Kenttäkeittimien perusratkaisut eri puolilla maailmaa muistuttavat läheisesti toisiaan. Pienempiä repussa kannettavia keittimiä kutsutaan retkikeittimiksi. Ensimmäinen hinattava kenttäkeitin M29 (Teuvan Keitintehtaan valmistama) otettiin Suomessa käyttöön vuonna 1929. Se osoitti toimintavarmuutensa talvi- ja jatkosodassa ja vuosikymmenien mittaan kestävyytensä, sillä vuosien mittaan valmistetut keittimet ovat yhä nykyäänkin käytössä modernisoituina. Keitin M29 oli erittäin kenttäkelpoinen, sillä se oli hevosvetoinen ja käytti polttoaineena puuta, jota oli lähes rajattomasti saatavilla. Myöhemmin modernisointi muutti kenttäkeittimet ajoneuvolla hinattavaksi. Perinteisen kenttäkeittimen M29 jälkeen on tullut myös uudempia kenttäkeitinmalleja, kuten M85, M96 ja M13. Siviilipuolella Suomessa suosittuja kenttäkeitinmalleja ovat Teuvan LFK150 tai FK2000, joista jälkimmäinen on Suomen puolustusvoimien käyttämän uusimman M13-keitinmallin sisarmalli. "Armeijan vihreän" lisäksi, siviilipuolella tyypillinen kenttäkeittimen väritys on esim. valkoinen, teräksen värinen tai punainen. Uudemmissa kenttäkeittimissä polttoaineena voidaan käyttää polttopuun lisäksi nestekaasua sekä poltto- tai dieselöljyä ja siinä on tarvittaessa generaattori sähköntuotantoon. Varustelu mahdollistaa monipuolisemmin keittiökoneiden (esim. uunin) käytön sekä mahdollisuuden hyödyntää entistä laajemmin elintarviketeollisuuden puolivalmisteita.pienoiskuva|Suomalainen kenttäkeittiö M29 == Aiheesta muualla == Luokka:Kenttämuonitus
Müller-Thurgau

Müller-Thurgau on vaalea viinirypälelajike, jonka Sveitsin Thurgausta kotoisin ollut Hermann Müller (myös Hermann Müller-Thurgau) kehitti vuonna 1882 työskennellessään Geisenheimin yliopistossa Saksassa. Müller-Thurgau-rypälettä on pidetty Riesling Weiß- ja Silvaner Grün -rypäleiden risteymänä. Geneettisesti rypäleen on kuitenkin todettu olevan Rieslingin ja Madeleine Royale -rypäleen risteymä. Madeleine Royale on syntyisin Pinot- ja Schiava Grossa -rypäleistä. Müller-Thurgau on laajimmin viljelty niin sanotuista "uusista", 1800-luvun jälkeen kehitetyistä, rypälelajikkeista. Valkoviinin valmistuksessa käytettyä rypälettä viljellään erityisesti Saksassa, Itävallassa, Pohjois-Italiassa, Englannissa, Australiassa, Uudessa-Seelannissa ja Japanissa. Erityisen suosittu lajike on Saksassa, jossa sitä viljellään noin 12 prosentilla kokonaisviinintuotantoalasta (vuonna 2017), mikä tekee siitä maan toiseksi yleisimmin viljellyn rypälelajikkeen. Lajike tunnetaan kymmenillä eri nimillä eri puolilla viinimaailmaa. ==Lähteet== Luokka:Viinirypälelajikkeet
Saippuoitumisluku

Saippuoitumisluku kertoo, kuinka monta milligrammaa kaliumhydroksidia kuluu yhden rasvagramman rasvojen neutraloimiseen ja esterien saippuoitumiseen. Esimerkiksi soijaöljyn saippuoitumisluku on 192 ja kookosöljyn välillä 248–265, mikä tarkoittaa sitä, että gramman soijaöljyä saippuoimiseen tarvitaan 192 milligrammaa kaliumhydroksidia ja gramman kookosöljyä 248-265 milligrammaa. Saippuoitumisluku kuvaa tutkittavassa näytteessä olevien vapaiden ja esteröityneiden happojen lukumäärää ja se on riippuvainen rasvahappojen molekyylipainoista. Saippuoitumisluku määritetään yleensä refluksoimalla punnittua rasva- tai öljynäytettä alkoholisella kaliumhydroksidiliuoksella, jonka tarkka konsentraatio ja tilavuus tunnetaan, jonka jälkeen kuuma liuos titrataan kloorivetyhapolla. ==Aiheesta muualla== *Helsinki.fin kemianopettajan aineistot: Saippuoitumisluku Luokka:Analyyttinen kemia
Singapura

Singapura on yksi maailman pienimpiä kotikissarotuja. ==Historia== Singapura on kotoisin Singaporesta. Nimi Singapura on malaijin kielen sana, joka tarkoittaa Singaporea. Laji tuotiin Yhdysvaltoihin 1970-luvulla, ja sitä alettiin heti jalostamaan. Nykyään rotu on levinnyt ympäri maailman, ja se on hyväksytty useimmissa kissayhdistyksissä. ==Ulkonäkö== Singapura on pieni, lyhytkarvainen, huomattavan suurikorvainen ja suurisilmäinen. Silmät ovat ruskeat, vihreät tai keltaiset, mutta pentujen silmien väri voi muuttua niiden aikuistuessa. Singapura kehittyy hitaasti ja kasvaa täyteen kokoonsa vasta 15–24 kuukauden iässä. naaras painaa noin 2,5–3 kg ja kolli noin 3–4 kg. ==Luonne== Singapura on sosiaalinen, utelias ja leikkisä kissa, joka haluaa auttaa omistajaansa kaikessa. Se on hyvin älykäs ja pyrkii vuorovaikutukseen ihmisen kanssa – ja pysyy sellaisena myös vanhetessaan. ==Kasvatus== Singapuran kasvattaminen on vaikeaa pienen geenivarannon takia. ==Lähteet== ==Aiheesta muualla== * * * * * * * * *http://www.singapura.fi/ Kasvattajia Suomessa Luokka:Kissarodut
Saippuoiminen

Saippuoituminen eli saponifikaatio on esterien ja joskus myös nitriilien ja eetterien hajottamista emästen, happojen tai entsyymien avulla. Alkalien kanssa keitettäessä rasvat hajoavat rasvahappojen alkalisuoloiksi (saippuaksi, suovaksi) ja glyseroliksi, mistä reaktion nimi juontuu. ==Katso myös== *Saippuoitumisluku *Hydrolyysi Luokka:Kemialliset prosessit Luokka:Kemialliset reaktiot
Siperiankissa

thumb|12 viikkoa vanha siperiankissan pentu Siperiankissa on kissarotu, joka tunnetaan myös siperialaisena metsäkissana. Se on metsäkissojen roturyhmän jäsen. Muita ryhmän rotuja ovat maine coon ja norjalainen metsäkissa. Nämä rodut kestävät rankkojakin olosuhteita. Ensimmäinen siperiankissa tuotiin Suomeen vuonna 1992, minkä jälkeen rodun suosio on kasvanut vuosi vuodelta. Suomessa siperiankissoja oli vuonna 2014 noin 500, ja rotuyhdistyksiä on perustettu kaksi. ==Luonne== Kissaliitto kuvaa rotua seuraavasti: ystävällinen, älykäs ja ihmisiin kiintyvä rotu, mutta sillä riittää myös omaa tahtoa. Se on leikkisä, aktiivinen, hyvä kiipeilijä ja hyppääjä. Siperiankissa sopeutuu hyvin sisäkissaksi ja viihtyy hyvin lasten, muiden kissojen ja lemmikkien seurassa. ==Ulkonäkö== Siperiankissat kuuluvat puolipitkäkarvaisiin kissoihin. Niillä on paksu aluskarva ja päällysturkki, joka suojaa sateelta. Kesäturkki ja talviturkki eroavat suuresti toisistaan kesäturkin ollessa huomattavasti lyhyempi. Siperiankissan kehittyminen täysikasvuiseksi vie 4–5 vuotta. Siperiankissat, maine coonit ja norjalaiset metsäkissat ovat niin kutsuttuja luonnollisia rotuja, eli ihminen ei ole juurikaan puuttunut niiden pääpiirteisiin. Muun muassa juuri tästä syystä rotu on melko terve. Yhä edelleen on mahdollista rekisteröidä noviisiksi kissa, joka on syntynyt tietyllä alueella Venäjällä. Siperiankissa on kooltaan keskikokoinen tai suuri, urokset ovat naaraita isompia. Siperiankissan pää on hieman leveä, ja profiilissa on kevyt painauma. Korvat ovat pienet ja sijaitsevat kaukana toisistaan. Tassut ovat suuret ja pyöreät. Kaikki silmien värit ovat sallittuja, mutta vihreä on etusijalla. Kaikki värit on hyväksytty paitsi naamiovärit (oma rotunsa Neva masquerade), suklaa, kaneli, lila ja beige eikä valkoisen määrää ole rajattu. Siperiankissa on jaettu yhdeksään väriryhmään kuten maine coon, norjalainen metsäkissa ja turkkilainen angora. == Lähteet == ==Aiheesta muualla== * Suomen Siperiankissat ry * Siperiankissan Ystävät ry (SIBY ry) * FIFe:n rotumääritelmä * CFA:n rotumääritelmä * TICA:n rotumääritelmä * AACE:n rotumääritelmä * ACFA:n rotumääritelmä * ACF:n rotumääritelmä Luokka:Kissarodut Luokka:Seulonnan keskeiset artikkelit
Daler Mehndi

Daler Singh (s. 18. elokuuta 1967 Patna, Bihar, Intia), tunnetaan nimellä Daler Mehndi, on intialainen laulaja. Mehndi aloitti laulamaan kuusivuotiaana, kun hänen vanhempansa palkkasivat hänelle musiikkiopettajan. Vuonna 1986 hän meni naimisiin ja sai kolme lasta. Vuonna 1995 ilmestyi Mehndin ensimmäinen levy Bolo Ta Ra Ra, joka myi puoli miljoonaa kappaletta ensimmäisen neljän kuukauden aikana. Levyä on sittemmin myyty yli 20 miljoonaa kopiota. Hänen laulunsa ”Tunak Tunak Tun” on hänen tunnetuin ainakin pelimaailmassa, sillä World of Warcraftissa hänen tanssiaan kappaleessa ”Tunak Tunak Tun” käytettiin miespuolisten draenei-hahmojen tanssianimaatioon. Mehndi on lahjoittanut 85 miljoonaa rupiaa Delhin katujen puhdistamiseksi. == Lähteet == == Aiheesta muualla == * Daler Mehndin nettisivu Luokka:Intialaiset laulajat Luokka:Vuonna 1967 syntyneet Luokka:Elävät henkilöt
Brian Dzingai

Brian Dzingai (s. 29. huhtikuuta 1981) on zimbabwelainen pikajuoksija. Hän kilpailee pääasiassa 200 metrin juoksussa. Dzingai osallistui 200 metrille Pariisin MM-kilpailuissa 2003, jossa hän karsiutui jatkosta juostuaan ajan 20,96. Hän putosi 200 metrillä jatkosta Ateenan olympialaisissa 2004 sekä Helsingin MM-kisoissa 2005. Afrikan mestaruuskilpailuissa 2006 hän sijoittui finaalissa kuudenneksi ajalla 21,24. Vuonna 2007 hän putosi semifinaaleissa Osakan MM-kisoissa sekä sijoittui IAAF:n yleisurheilufinaalissa seitsemänneksi. Pekingin olympialaisissa 2008 hän juoksi neljänneksi ajalla 20,22. 200 metrillä hän juoksi ennätyksensä 20,12 Austinissa vuonna 2004. Sivulajissaan 100 metrillä hänen ennätys on 10,19, jonka hän juoksi vuonna 2008. == Lähteet == * == Viitteet == Luokka:Zimbabwelaiset pikajuoksijat Luokka:Vuonna 1981 syntyneet Luokka:Elävät henkilöt
Länsinummi

Länsinummi on Runosmäen kaupunginosaan kuuluva asuntoalue Turussa. Se rajoittuu Turun ja Raision rajaan ja sijaitsee nykyisen pienaluejaon mukaan Nättinummen pohjoispuolella. Alueella on sekä kerrostaloja, rivitaloja että omakotitaloja. Länsinummen eteläosan nimistö pohjautuu turkulaisiin taiteilijoihin, ja pohjoisosan ("Liljalaakson") nimistön teemana ovat kukat. == Lähteet == Luokka:Turun asuinalueet
Birkenes

Birkenes on kunta Agderin läänissä Norjassa. Se perustettiin vuonna 1837. Kuntaan liitettiin Herefossin ja Vegusdalin kunnat 1967. Vuoden 2022 alussa Birkenesissä oli 5 342 asukasta. Kunnan hallinnollinen keskus on Birkeland. Birkenes kirke.JPG|Birkenesin kirkko. ==Tunnettuja henkilöitä== * Normann Aanesland (1933–2021), maatalousprofessori ==Lähteet== *
Chris Henderson

Chris Henderson (s. 30. huhtikuuta 1971 Escatawpa, Mississippi) on yhdysvaltalainen 3 Doors Down -yhtyeen kitaristihttp://www.guitarworld.com/features-news-interviews/3-doors-down- guitarist-chris-henderson-talks-gear-and-new-album-%E2%80%98us-and. Hän soittaa omalla Paul Reed Smithin nimikkokitaralla. == Lähteet == Luokka:Vuonna 1971 syntyneet Luokka:Yhdysvaltalaiset kitaristit Luokka:Yhdysvaltalaiset rockmuusikot Luokka:Elävät henkilöt